מה בודקת הערכה של brain.space?
את הפעילות המוחית
בשבוע הבא צפויה החברה לנהל ניסוי ראשון מסוגו, שיבחן את השפעת תנאי המיקרו-כבידה בחלל על הקוגניציה האנושית על ידי ניטור הפעילות המוחית של האסטרונאוטים בתחנת החלל בהם איתן סטיבה. במסגרת הניסוי, יבצעו האסטרונאוטים במשימת Ax-1 שורה של משימות בזמן שהם חובשים את ערכת ה-EEG של brain.space, שתתעד את הפעילות המוחית שלהם, על מנת לבחון את השפעת תנאי הקיצון בחלל על מצבם הקוגניטיבי. האסטרונאוטים שייקחו חלק בניסוי יבצעו דגימות של הפעילות המוחית שלהם בשלוש פעימות – פעימה ראשונה לפני הטיסה, על כדור הארץ, פעימה נוספת בתחנת החלל ופעימה שלישית כאשר יחזרו מהמשימה. באמצעות השוואה בין הנתונים שייאספו בשלוש הפעימות הללו, ניתן יהיה לבחון האם וכיצד הושפע התפקוד הקוגניטיבי של האסטרונאוטים במהלך המסע.
הערכה של brain.space בודקת את הפעילות המוחית.